Mine's

Mine's je japonská tuningová firma, ktorá sídli v meste Jokosuka. Firmu v roku 1985 založil Tsuzo Niikura. Firma sa stala známou vďaka tomu, že ako prvá ponúkala preporogramované riadiace jednotky pre populárne japonské športové automobily. Dnes predáva množstvo produktov od vstrekovacích ventilov až po kompletné motory.

V súčasnosti robí softvérové vylepšenia pre stovky japonských automobilov, ale iba pre niekoľko vybraných automobilov robí aj hardvérové úpravy. Ich výkonostné úpravy zahŕňajú výfukové systémy, riadiace jednotky, vačkové hriadele, podvozkové časti, brzdové systémy a karbónové časti karosérie. Firma je takisto známa úpravami automobilu Nissan Skyline GT-R, a to predovšetkým modelov R32, R33, R34 a R35. Okrem modelu Skyline tiež predáva diely pre automobily ako Mitsubishi Lancer Evolution, Subaru Impreza WRX a Nissan 350Z.

Väčšiu pozornosť si firma získala aj vďaka sériám videohier Gran Turismo a Forza Motorsport.

Referencie

Externé odkazy
 Oficiálna webstránka

Zdroj

Podniky v Japonsku
Dodávatelia automobilových dielov
Organizácie založené v 1985